22. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70114/3884 της 6 Ιουν./5 Αυγ. 1981 (ΦΕΚ Β΄ 459) Περί κυρώσεως Συμφωνητικού περί καταβολής εισφοράς υπέρ ΠΝΟ πληρωμάτων Επιβατηγών Ακτοπλοϊκών πλοίων. Έχοντας υπόψη: 1)Τις διατάξεις της παρ. 2 του άρθρ. 22 του Συντάγματος σε συνδυασμό προς την οικεία ερμηνευτική δήλωση. 2)Τις διατάξεις του άρθρ. 5 του Α.Ν. 3276/1944 «περί Συλλογικών Συμβάσεων εν τη ναυτική εργασία» όπως έχει τροποποιηθεί και ισχύει σήμερα. 3)Το υπ’ αριθ. 1098/3.6.1981 έγγραφο της Πανελληνίου Ναυτικής Ομοσπονδίας, με το οποίο υπεβλήθη προς κύρωση το από 31.3.1981 υπογραφέν Συμφωνητικό, αποφασίζουμε: 1.Την κύρωση του από 31.1.1981 Συμφωνητικού που υπεγράφη μεταξύ των νομίμων εκπροσώπων της Ενώσεως Ελλήνων Πλοιοκτητών Επιβατηγών Ακτοπλοϊκών Πλοίων και της Πανελληνίου Ναυτικής Ομοσπονδίας, με το οποίο η μηνιαία συνδικαλιστική συνδρομή υπέρ ΠΝΟ των αξιωματικών και των πληρωμάτων των Επιβατηγών Ακτοπλοϊκών Επιβατηγών Πλοίων καθορίζεται από 1.4.1981 σε δραχ. 75 ενώ κατά τα λοιπά εξακολουθεί να ισχύει το από 20.7.1978 Συμφωνητικό των ανωτέρω Οργανώσεων (ΦΕΚ 846 Β΄/28.9.1978). 2.Το κυρούμενο Συμφωνητικό ισχύει από 1.4.1981 και μέχρι συνάψεως νεωτέρου. 3.Η παρούσα με το κείμενο του κυρουμένου Συμφωνητικού να δημοσιευθούν στην Εφημερίδα της Κυβερνήσεως. ΣΥΜΦΩΝΗΤΙΚΟΝ Εν Πειραιεί σήμερον την 31ην Μαρτ. 1981, οι υπογεγραμμένοι αφ’ ενός Μηνάς Σιγάλας Πρόεδρος και Ευάγγελος Μητρέλιας, Γενικός Γραμματεύς της Ενταύθα εδρεούσης Επαγγελματικής Οργανώσεως υπό την επωνυμίαν «Ένωσις Ελλήνων Πλοιοκτητών Επιβατηγών, Ακτοπλοϊκών Πλοίων» ενεργούντες εν προκειμένω ως νόμιμοι εκπρόσωποι της Ενώσεως ταύτης και ειδικώς εξουσιοδοτημένοι προς τούτο και αφ’ ετέρου ο Εμμανουήλ Σαΐτης, Γενικός Γραμματεύς και νόμιμος εκπρόσωπος της ενταύθα ομοίως εδρευούσης και νομίμως αναγνωρισμένης Ναυτεργατικής Ενώσεως υπό την επωνυμίαν «ΠΑΝΕΛΛΗΝΙΑ ΝΑ ΥΤΙΚΗ ΟΜΟΣΠΟΝΔΙΑ» και ειδικώς εξουσιοδοτημένος προς τούτο δυνάμει της από 19.3.1981 αποφάσεως της Διοικήσεως της ΠΝΟ, συνεφώνησαν και συναπεδέχθησαν τ’ ακόλουθα: 1.Η μηνιαία συνδικαλιστική συνδρομή των αξιωματικών και κατωτέρων πληρωμάτων που εργάζονται στα Επιβατηγά Ακτοπλοϊκά πλοία, καθορίζεται, σύμφωνα με την από 19.3.1981 απόφαση της Διοικήσεως της ΠΝΟ, από 1ης Απρ. 1981 εις δραχ. 75. 2.Κατά τα λοιπά ισχύει το από 20.7.1978 συμφωνητικόν που εκυρώθη με τη υπ’ αριθ. 70075/8403/ 19.9.1978 απόφαση του Υπουργού Εμπορικής Ναυτιλίας και εδημοσιεύθη εις το υπ’ αριθ. 846/ 28.9.1978 ΦΕΚ τ.Β΄. 3.Το παρόν συμφωνητικόν ισχύει από 1.4.1981 και μέχρι συνάψεως νεωτέρου, συνετάγη δε εις τριπλούν. Από ένα αντίτυπον έλαβον τα συμβαλλόμενα μέρη, το δε τρίτον θα υποβληθεί εις το Υπουργείον Εμπορικής Ναυτιλίας για επικύρωση. (Ακολουθούν υπογραφές) 